
Fraților, Şoşoacă ne-a ocupat 
scena! Trebule s-o dăm jos. Două sute 
de oameni voinici să mă urmeze! Ba nu, 
trei sute, că, din cite îmi dau seama, a și 

mincat la prînz! 


George Simion, un șef de partid pe care unii și-au propus să-l lase fără permis de conducere politică 


De ceva vreme, George Simion se chinuie să uimească națiunea cu forța sa 


de organizator de evenimente ample, la care participă un public numeros. 


Mai întâi a fost nunta de vis a lui George cu Ilinca, la care trebuiau să vină 
peste 10.000 de oameni. Cu greu, cu tot cu Theo Rose și Nicu Covaci, de-abia 
s-au strâns cam 3.000, făcând spaţiul în care s-a organizat petrecerea să pară 
imens. Apoi a venit marele miting de pe 2 octombrie 2022, la care, în teorie, 
urmau să participe peste un milion (1.000.000) de cetățeni indignaţi. N-au fost, 
nici de data asta, mult mai mulți de 4.000. Cumva, lui Simion nu-i prea ies astea 


cu mulțimile, de nici un fel. 


In schimb, îi ies din ce în ce mai bine 


procentele din sondaje. În 2020, AUR aproape că nu apărea în sondajele 
institutelor de specialitate. Singurul care a pomenit de AUR înainte de 
începerea campaniei electorale a fost Sociopolul lui Mirel Palada, ceilalți 
descoperind că partidul ăsta există când până la vot mai erau vreo două 
săptămâni. Acum, însă, AUR nu mai lipsește din sondaje, iar procentele la care 
ajunge îi neliniștesc pe toţi. În funcţie de casa de sondare a opiniei publice și 
de perioada în care a fost realizat sondajul, AUR are, în acest moment, între 18 
și 22% intenţie de vot, iar tendinţa este de creștere. În multe scorburi de 
securiști în rezervă se freacă mâini a bucurie și se ciocnesc, prematur, pahare 
de șampanie, sărbătorindu-se în avans victoria ce va să vină. Dacă, totuși, va să 


vină. 


Încă de la apariţia neașteptată a AUR 


peste pragul electoral, multe voci s-au întrebat, în spaţiul public, ce aripă a 
Securităţii i-a mai inventat și pe băieţii și pe fetele astea, ce Servicii actuale sau 
foste le deschid drumul în viață și cum au reușit să se strecoare pe sub radarul 
vigilent al bulelor de pe Facebook, bule care, altfel, nu ratează nici cele mai 


irelevante nimicuri. 


S-au căutat legături cu noua Securitate, s-a săpat după indicii care să-l lege pe 
Simion de generali activi sau proaspăt pensionaţi, dar nu s-a găsit nimic. Până 
la nunta nunțţilor, când toată construcția din spatele lui George Simion și a AUR 
s-a luminat ca un pom de Crăciun, lăsând să se vadă securiştii bătrâni atârnați 
de crengile unui naționalism cu iz ușor legionar, cel puţin pe partea de 


organizare. 


Este greu de înţeles de ce 


securiștii din spatele lui Simion au ales să se spargă tocmai atunci, căci mai 
sunt doi ani până la alegeri, iar asocierea fățișă dintre foști ofițeri de Securitate 


sau ai altor Servicii comuniste și post-comuniste nu îl ajută pe ginerică. 


Și totuși, s-a întâmplat, băieţii cu ochi albaștri și epoleţii plini de stele crezând 


că este cel mai bun moment să-și semnaleze prezenţa. 


S-ar putea considera că totul s-a întâmplat din greșeală, că a fost o neatenție, 
dar așa cum n-au avut scăpări în ultimii doi ani, băieţii din spate ar fi putut să 
le evite și acum. Probabil, însă, că nu mai puteau de nerăbdare să arate lumii că 


ei sunt păpușarii. 


„Scăparea" sau neatenţia, sau cum vreţi 


să-i spuneţi, s-a petrecut când în toată povestea organizării nunţii lui Simion a 
apărut, de niciunde, Fundaţia Naţională pentru Românii de Pretutindeni. FNRP 
a organizat spectacolul de pe scenă, prin intermediul fundaţiei fiind plătiţi 
artiștii, și tot către FNRP s-au dus donațiile făcute de oameni pe post de dar la 
nunta lui Simion, donații din care liderul AUR spune că va construi un spital. 
Poate unul mai mic, din piese de Lego, căci altceva nu prea poţi face cu cei 
24.600 de lei strânși prin intermediul FNRP. 


Dar apariția FNRP în spatele organizării nunţii a scos la iveală rețeaua din 


spatele lui George Simion și a AUR. 


Eugen Popescu, președintele FNRP, este fost ofiţer al Direcţiei de Informaţii a 
Armatei, înainte de 1990, și care și-a păstrat legăturile cu respectiva structură și 
după Revoluţie. Alături de Eugen Popescu se află, de ani buni, grupul de foști 


generali SIE de la Romaqua. 


Eugen Popescu a fost omul care s-a aflat în spatele lui Marian Munteanu în 
Piaţa Universităţii și încă o vreme după aceea, a emigrat apoi în Canada și s-a 
întors în ţară la începutul anilor 2000, pentru a înființa FNRP și pentru a lucra 
apoi, cu intermitențe, în cadrul Departamentului pentru Românii de 


Pretutindeni. 


În 2016, Eugen Popescu a revenit în zona legăturilor cu diaspora, ajungând 
director al Institutului „Eudoxiu Hurmuzachi” pentru românii de pretutindeni. A 
fost demis zice-se abuziv, a revenit în funcţie, până când s-a dovedit că studiile 
pe care pretindea că le-a absolvit în Canada nu erau studii de nivel universitar, 
ci niște banale studii de formare profesională, echivalate fraudulos drept studii 
universitare de către Universitatea din Oradea. După acest scandal, Eugen 
Popescu a fost demis definitiv, iar Universitatea din Oradea a făcut plângere 


penală și a cerut anularea diplomei echivalate în 1999. 


De ce a ales Eugen Popescu 


să se autodemaște drept personaj din spatele AUR și al lui George Simion nu 
se poate spune acum. Este probabil ca acest lucru să ţină de orgoliul 
personajului. Dacă zvonurile legate de boala sa incurabilă sunt adevărate, ar 
putea fi vorba despre dorința domnului Popescu de a-și semnala realizările 
înainte de un eventual final prematur. Totuși, sunt cam șase ani de când invocă 


respectiva boală, boală care este posibil să se fi vindecat deja. 


Prin ieșirea sa la rampă, cu ocazia nunţii, Eugen Popescu răspunde la mai multe 


întrebări ce păreau fără răspuns în urmă cu doar câteva luni. 


Așa ne putem explica și cum a ajuns Dan Tănasă deputat AUR și un personaj 
destul de important în partid, Dan Tănasă fiind foarte apropiat de Eugen 
Popescu și de gașca de securiști de la Izvorul Mureșului, localitate despre care 
cunoscătorii spun că ar fi amplasată „în securime”. Tot acum ne explicăm și 
cum a ajuns Dorin Chirtoacă să candideze, în Moldova, pe listele AUR. 
Chirtoacă fiind de aproape douăzeci de ani reprezentantul în Moldova al 
rezerviștilor SIE de la Romaqua, sponsori de nădejde ai FNRP și, mai nou, ai 
AUR. 


Este de mirare că ace: O securiști a reușit să pună pe picioare o 
construcție precum AUR, da. pentru ei important a fost să o propulseze în 
Parlament în 2020. Mai departe, AUR a început să crească organic, pe fondul 


crizei sanitare și al crizei economice care s-a instalat deja în toată țara. 


Faptul că Simion nu reușește să adune mulţimi foarte mari de oameni la 
acţiunile sale este irelevant, atâta vreme cât va reuși să-și aducă nemulţumiţii la 
vot, în 2024. Dar mai e până atunci și este de văzut cum vor reacționa la 


mișcările vechii Securități reprezentanţii neo-Securității. 

Pentru cele mai importante ştiri ale zilei, transmise în 

